Tere tulemast saatesse "Apologeetikaminut"
Sul on ainult 1 minut, et publikule selgitada...
Küsitleme maailma juhtivaid apologeete,
et pakkuda vastuseid huvitavatele küsimustele.
Mis on ontoloogiline argument?
Ontoloogiline argument peaks näitama,
et kui Jumala olemasolu on kuidagimoodi võimalik,
siis sellest järeldub, et Jumal on olemas.
See argument paneb ateisti väga keerulisse olukorda.
Ei piisa lihtsalt Jumala olemasolu eitamisest
vaid ateist peab tõestama, et Jumala olemasolu on võimatu.
See on juba väga radikaalne väide, mis nõuab häid põhjendusi.
Ontoloogilise argumendi kohaselt on Jumal võimalikest suurim olend.
Milline see suurim ja võimsaim olend olla võiks?
Ta oleks kõikvõimas, kõiketeadev, läbinisti hea.
Tema eksistents oleks vältimatu.
Ta oleks olemas kõigis võimalikes maailmades.
Kui selline olend on võimalik, siis see tähendab,
et Ta on olemas mingis võimalikus maailmas.
Kui aga taolise loomusega olend on võimalik ühes maailmas,
siis eksisteerib ta neis kõigis, sest ta on suurim võimalik olend.
Kui ta on olemas kõikjal, siis ka tegelikus maailmas,
mistõttu on Jumal olemas.
Ühesõnaga, kui sa usud, et Jumala olemasolu on võimalik,
siis sellest järeldub, et Jumal on olemas.
Usud sa, et Jumal on olemas?
Mina igal juhul usun.
Käsitus olendist, kes on kõikvõimas, kõiketeadev,
moraalselt täiuslik ja vältimatult eksisteeriv,
paistab asjakohane ja põhjendatud, seega usun, et Jumal on olemas.
Soovitame W. L. Craig'i raamatut "On Guard"
Tõlkinud: Reeli Napp